Աղավնին նստել է ճյուղին և մտածում է գոյության մասին

Աղավնին նստել է ճյուղին և մտածում է գոյության մասին (), Ռոյ Անդերսոնի սև կատակերգությունը, որն արժանացել է Վենետիկի կինոփառատոնի բարձրագույն` «Ոսկե առյուծ» մրցանակի։ Ֆիլմը եռագրության եզրափակիչ մասն է, որի մեջ մտնում են նաև «Երգեր երկրորդ հարկից» և «Դո՛ւ, ապրող» ֆիլմերը։

Ֆիլմի անվանում 
Ռեժիսորն ի նկատի ունի Պիտեր Բրեյգել Ավագի հայտնի Որսորդները ձյան վրա կտավը, որտեղ կարելի է տեսնել ծառի ճյուղին նստած թռչունների, որոնք ասես զննում են ողջ տեսարանը։ «Թռչունը,-մտորում է Անդերսոնը,-ապշած է նրանից, որ ծառի տակ նստած որսորդները չեն տեսնում քաոսը, որն անկասելիորեն մոտենում է»։

Բովանդակություն 
Ֆիլմի գործողությունները բաղկացած են 39 տրագիկոմիկ սքետչերից և տեղի են ունենում արևմտաեվրոպական անորոշ մի երկրում, ենթադրաբար, Շվեդիայում։ Հերոսները փոխարինում են միմյանց. սյուժեի հիմնական ծանրաբեռնվածությունն ընկած է տարօրինակ մի զույգի վրա, որոնցից մեկն արտաքինից ինչ-որ չափով զոմբի հիշեցնող անպետք սպասք վաճառող է, մյուսը` նրա` մտավոր հետամնաց ընկերը։ Ֆիլմում տիրում է համատարած հարաբերականապաշտություն. ըստ հայտնի կինոքննադատ Վալերի Կիչինի`    
Մանրանկարները հավատարիմ են միասնական ոճին ու կանգնած ռիթմին, սակայն հեշտորեն անցնում են ժամանակի միջով մեկ դեպի այժմ սառած հերոսների բուռն երիտասարդություն, մեկ` Կառլ XII-ի ժամանակաշրջան, որը միանգամից ձիով ճանապարհի պանդոկ է մտել և այնտեղ աչք է դրել սիրունատես ռուս բարմենի վրա` Պոլտավայի անկումից անմիջապես առաջ։

Պոետիկա 
Ֆիլմի հիմնական բաղկացուցիչ դրվագները նկարահանվել են մինիմալիստական ոգով, թատերական ձևով` չշարժվող տեսախցիկի օգնությամբ. միզանսցենները համահունչ են Էդվարդ Հոփփերի կտավներին։

Ֆիլմում առկա են ռեմինիսցենցիաներ Սերվանտեսի «Դոն Կիխոտից» և Դոստոևսկու «Ոճիր և պատիժից»։ Ֆիլմի պոետիկան նման է Սեմյուել Բեքեթի աբսուրդի թատրոնին.

Պարգևներ և առաջադրումներ 
 2014` Վենետիկի կինոփառատոնի «Ոսկե առյուծ» մրցանակ (Ռոյ Անդերսոն)
 2015` Եվրոպական կինոակադեմիայի մրցանակ` լավագույն եվրոպական կատակերգություն անվանակարգում, ինչպես նաև` առաջադրում չորս անվանակարգերում` լավագույն եվրոպական ֆիլմ, լավագույն եվրոպացի ռեժիսոր, լավագույն եվրոպացի սցենարիստ, հանդիսատեսի համակրանք մրցանակ
 2015` «Ոսկե բզեզ» մրցանակ` լավագույն նկարիչ-դեկորատոր անվանակարգում, ինչպես նաև` չորս առաջադրում` լավագույ ֆիլմ, լավագույն ռեժիսոր, լավագույն մոնտաժ, լավագույն գրիմ
 2015` առաջադրում Գհոտեբորրգյան կինոփառատոնի լավագույն շվեդական  ֆիլմ անվանակարգում
 2015` մասնակցություն Սիդնեյի կինոփառատոնի մրցութային ծրագրին
 2015` «Սպուտնիկ» մրցանակի առաջադրում` լավագույն միջազգային ֆիլմ անվանակարգում
 2016` առաջադրում «Անկախ ոգի» մրցանակին` լավագույն միջազհային ֆիլմ անվանակարգում

Ծանոթագրություններ

Արտաքին հղումներ 
 
  
 

2014 ֆիլմեր
Ռոյ Անդերսոնի ֆիլմեր
Գերմանական կինոկատակերգություններ
Ֆրանսիական կինոկատակերգություններ
Շվեդերեն ֆիլմեր
Շվեդական ֆիլմեր